
Бүген ТР Президенты Аппаратында Татарстан Республикасы Президенты каршында Кадрлар сәясәте мәсьәләләре буенча советның беренче утырышы узды. Утырышта Татарстанда вакантлы җитәкче вазыйфаларны биләү буенча тәкъдимнәр әзерләү өчен Кадрлар сәясәте мәсьәләләре буенча совет каршында оештырылган кадрлар комиссиясе эшенең регламенты каралды.


Бүген Татарстан Республикасы Президенты Рөстәм Миңнеханов Бала хокуклары буенча РФ Президенты каршындагы вәкаләтле вәкил Павел Астаховны ТРның “Фидакарь хезмәт өчен” медале белән бүләкләде.

Исегезгә төшерик: Павел Астахов бүген эш сәфәре белән Татарстанга килде. Балалар омбудсмены Алабуга балалар йортында, Татарстанда беренче балалар хосписында, шулай ук ябык типтагы Раифа махсус училищесында булды. Көннең икенче яртысында Павел Астахов ТР Президенты Рөстәм Миңнеханов белән очрашты.

Бүген Казанның “Корстон” комплексында “Бердәм Россия” Бөтенроссия сәяси партиясенең Татарстан төбәк оешмасының беренчел бүлекләре секретарьлары форумында Татарстан Президенты Рөстәм Миңнехановка ТР Дәүләт Советына булачак сайлауларда “Бердәм Россия” партиясе исемлеген җитәкләргә дигән тәкъдим җиткерелде. Партиянең 36 нчы санлы Түбән Кама җирле бүлеге секретаре Ришат Галимовның әлеге тәкъдимен форум делегатлары алкышлар белән хуплады. Республика башлыгы бу тәкъдимне хөрмәт һәм җаваплылык белән кабул итеп, моңа ризалык бирде. Искәртеп узабыз, парламентка сайлаулар 2014 нче елның 14 сентябрендә узачак.

Бүген Татарстан Республикасы Министрлар Кабинеты каршындагы Икътисадый совет утырышында Татарстан Республикасын энергия белән тәэмин итү мәсьәләләре буенча фикер алышынды. Утырышны Татарстан Республикасы Президенты Рөстәм Миңнеханов уздырды, утырышта Татарстан Республикасы Премьер-министры Илдар Халиков катнашты. Бүген энергетика хәзерге заман икътисады өчен база тармагы булып тора, диде Рөстәм Миңнеханов, Татарстан Республикасы Министрлар Кабинеты каршындагы Икътисадый совет утырышын ачып. Республикада энергетика объектларын модернизацияләү, шулай ук яңа куәтләрне гамәлгә кертү буенча җитди эш алып барыла. Шулай да энергетика җайланмаларының физик һәм мораль искерүе актуаль булып кала.
Рәсми Татарстан